4 O koya gona kemuni na taciqu lomani, ni tudei+ ena nomuni muria na Turaga me vaka au sa tukuna oti mai. Au dau nanumi kemuni ni oni vu ni noqu marau kei na noqu isala vakatui.+2 Au vakamasuti Uotia kei Sainitiki me duavata na nodrau rai ena Turaga.+3 Io, au vakasalataki kemuni tale ga na noqu itokani vakacakacaka yalodina,* moni vukei rau tiko ga na marama qo ni rau dau tokoni* au ena vuku ni itukutuku vinaka, vaka kina o Kelemedi, kei ira na vo ni noqu itokani vakacakacaka e volai na yacadra ena ivola ni bula.+4 Moni marau tiko ga ena vuku ni Turaga. Au kaya tale moni marau!+5 Me kilai na nomuni yalorawarawa+ vei ira na tamata kece ga. Sa voleka na Turaga.6 Moni kua ni lomaocaocataka e dua na ka,+ ia na ka kece me vakaraitaki vua na Kalou ena masu kei na kerekere salavata kei na vakavinavinaka,+7 ena qai taqomaka na lomamuni+ kei na nomuni vakasama na vakacegu+ ni Kalou e uasivia na vakasama kece, ena vuku i Karisito Jisu.8 Meu tinia raveitacini, ni dau vakananuma na ka kece ga e dina, na ka kece ga e bibi, na ka kece ga e dodonu, na ka kece ga e savasava, na ka kece ga e uqeta na veilomani, na ka kece ga e rogo vinaka, na ka kece ga e kilikili, kei na ka kece ga e ganita me vakacaucautaki.+9 Na ka oni vulica, na ka oni ciqoma, na ka oni rogoca, kei na ka oni raica vei au, ni muria tiko ga na ka kece qori,+ ena qai tiko vata kei kemuni na Kalou ni vakacegu.10 Niu dauveiqaravi ni Turaga, au marau vakalevu ni sa mai vakavoui tale na nomuni nanumi au.+ Oni dau nanumi au tu ga, a sega ga na gauna moni vakaraitaka kina.11 Au sega ni tukuna tiko qo meu kere veivuke, niu sa vulica meu lomavakacegu ena ituvaki kece au sotava.+12 Au sa kila vinaka na bula ena gauna ni dravudravua,+ au kila vinaka tale ga na bula ena gauna ni sautu. Au sa vulica na ka meu cakava meu lomavakacegu kina ena ka kece kei na ituvaki kece, seu mamau seu viakana, seu vutuniyau seu ligalala.13 Au rawata na ka kece ena vuku i koya e vakaukauataki au.+14 Ia e vinaka dina na nomuni mai vukei au ena noqu rarawa.15 Oni kila vinaka tale ga mai Filipai niu biubiu mai Masitonia ni oni sa rogoca na itukutuku vinaka, e sega tale ni dua na ivavakoso e vukei au se ciqoma noqu veivuke, o kemuni ga.+16 Mai Cesalonaika mada ga oni a vakauta yani vakarua vei au na ka au gadreva.17 Au sega ni vaqara iloloma tiko, au vinakata ga meu raica na vua oni na tubu vakalevu kina.18 Ia sa tu qo na ka kece au gadreva, e levu sara. Au sa mamau, ni solia vei au o Epafirotaito+ na ka kece oni solia mai, e boivinaka,+ e isoro vakadonui, e taleitaka na Kalou.19 Ia na noqu Kalou, o koya e levu tu vua na ka,+ ena qai vakarautaka vei kemuni na ka kece oni gadreva ena vuku i Karisito Jisu.20 Me vakalagilagi na Kalou na Tamada me tawamudu. Emeni.21 Au loloma vei ira kece na yalosavasava era duavata kei Karisito Jisu. Eratou loloma tale ga yani na taciqu eratou tiko vata kei au.22 Era loloma yani vei kemuni na yalosavasava kece, vakabibi o ira na lewe ni vuvale i Sisa.+23 Me tiko mada ga ena yalo oni vakaraitaka na loloma soli wale ni noda Turaga o Jisu Karisito.
fij_Latn